Aggersundbroen skal repareres, og det betyder, at der er spærret for trafik om natten.

Det er Aggersundbroens låserigler, der skal serviceres. Riglerne sikrer, at broens to klapper er fastlåst, når broklapperne er nede. Vejdirektoratet benytter samtidig lejligheden til at få repareret kørebanebelægningen på broen. Arbejdet betyder, at broen vil være spærret for trafik om natten fra klokken 23.00 til klokken 05.00 fra mandag d. 8. oktober til torsdag d. 11. oktober. Udrykningskøretøjer vil altid kunne passere broen ved forvarsel til brovagten.